РЕПУБЛИКА СРБИЈА

НАРОДНА СКУПШТИНА

Одбор за уставна питања и законодавство

23. јануар 2023. године

Б е о г р а д

На основу члана 84. Пословника Народне скупштине, Одбор за уставна питања и законодавство, на седници одржаној 23. јануара 2023. године, донео је следећу

О Д Л У К У

1. Организује се Јавно слушање Одбора за уставна питања и законодавство на тему „Представљање предлога закона који се доносе у циљу усклађивања са Актом о промени Устава Републике Србије („Службени гласник РС“, број 115/21), који је потврђен на републичком референдуму 16. јануара 2022. године“.

2. Јавно слушање ће се одржати у четвртак, 26. јануара 2023. године, са почетком у 11,00 часова, у Дому Народне скупштине, у Малој сали, Трг Николе Пашића бр. 13.

3. На јавно слушање биће позвани, у складу са чланом 84. став 5. Пословника Народне скупштине, чланови Одбора, народни посланици и друга лица чије је присуство од значаја за тему јавног слушања.

4. На јавно слушање биће позвани:

- професори правних факултета универзитета у Београду, Новом Саду, Нишу, Крагујевцу и Косовској Митровици;

- представници делегација Европске Уније, Савета Европе и ОЕБС-а, као и представници амбасада држава чланица Европске Уније;

- судије Врховног касационог суда, Управног суда, Привредног апелационог суда, Прекршајног апелационог суда и апелационих судова;

- јавни тужиоци из Републичког јавног тужилаштва, Тужилаштва за организовани криминал, Тужилаштва за ратне злочине и апелационих јавних тужилаштава;

- чланови Високог савета судства и Државног већа тужилаца;

- чланови радних група за израду правосудних закона;

- представници струковних удружења: Друштво судија Србије, Удружење јавних тужилаца и заменика јавних тужилаца Србије, Форум судија Србије, Алумни клуб Правосудне академије, Удружење судија прекршајних судова Републике Србије и Удружење судија и тужилаца Србије;

- представници невладиних организација: ЈУКОМ, Центар за правосудна истраживања ЦЕПРИС, Аутономни женски центар, Транспарентност Србија, Партнери за демократске промене, Национални конвент за ЕУ;

- представници адвокатских комора Србије, Војводине, Београда, Новог Сада, Крагујевца и Ниша.

ПРЕДСЕДНИК

Јелена Жарић Ковачевић